**Մարիանա Ալեքսանդրովնա Բեցա** (ուկրաիներեն՝ Мар'яна Олександрівна Беца, հունվարի 1, 1978(1978-01-01), Կիև, Ուկրաինական ԽՍՀ, ԽՍՀՄ), ուկրաինացի դիվանագետ, միջազգային իրավունքի մագիստրոս։ Երկրորդ դասի արտակարգ և լիազոր դեսպանորդ։ 2018 թվականի դեկտեմբերի 12-ից Էստոնիայում Ուկրաինայի արտակարգ և լիազոր դեսպան։ 2015-2018 թվականներին եղել է Ուկրաինայի արտաքին գործերի նախարարության խոսնակը։

Կենսագրություն
--------------

Մարիանա Բեցան ծնվել է 1978 թվականի հունվարի 1-ին Կիևում։ 1994-1999 թվականներին սովորել է Կիևի Տարաս Շևչենկոյի անվան համալսարանի միջազգային հարաբերությունների ինստիտուտում, որտեղ ստացել է միջազգային իրավունքի մագիստրոսի կոչում և անգլերենի թարգմանչի որակավորում։ Ստաժավորում է անցել Լոնդոնի դիվանագիտական ակադեմիայում 2003 թվականի օգոստոսին, Ինդոնեզիայի արտաքին գործերի նախարարության կրթական և ուսումնական կենտրոնում 2010 թվականի հոկտեմբերին, Միջազգային ծովային կազմակերպության (IMO) ուսումնական կենտրոնում 2011 թվականի մայիսին, Նիդեռլանդների միջազգային հարաբերությունների «Կլինգենդալ» ինստիտուտում, 2012 թվականի ապրիլին, курс «Публичная дипломатия и СМИ» в США в июне 2016 года, հաճախել է «Հանրային դիվանագիտություն և լրատվամիջոցներ» դասընթացին ԱՄՆ-ում 2016 թվականի հունիսին։ Տիրապետում է ռուսերեն և անգլերեն լեզուներին և ֆրանսերենի հիմունքներին։

Դիվանագիտական ծառայության է անցել 2001 թվականի մարտին։ 2001-2005 թվականներին եղել է Ուկրաինայի արտաքին գործերի նախարարության պայմանագրային և իրավական վարչության միջազգային իրավական համագործակցության բաժնի կցորդ, երրորդ և երկրորդ քարտուղար։ 2005 թվականի փետրվարից մինչև 2009 թվականի հունիսն աշխատել է Նիդերլանդներում Ուկրաինայի դեսպանատան երկրորդ և առաջին քարտուղար, եղել է ուկրաինական իրավաբանների թիմի անդամ՝ Սև ծովում մայրցամաքային շելֆի և Ուկրաինայի և Ռումինիայի բացառիկ տնտեսական գոտիների սահմանազատման գործով, որը քննվել է Արդարադատության միջազգային դատարանի կողմից։ 2009-2012 թվականներին եղել է Ուկրաինայի արտաքին գործերի նախարարության արտաքին քաղաքականության միջազգային իրավունքի և օրենսդրության բաժնի վարիչ, առաջին քարտուղար, խորհրդական։ 2012 թվականի հոկտեմբերից մինչև 2015 թվականի հուլիսն աշխատել է Վիեննայում, միջազգային կազմակերպություններում Ուկրաինայի մշտական ներկայացուցչությունում՝ Եվրոպայի անվտանգության և համագործակցության կազմակերպության (ԵԱՀԿ) հարցերով խորհրդական։ 2015 թվականի հուլիսի 15-ից ղեկավարել է տեղեկատվական բաժինը, եղել է Ուկրաինայի արտաքին գործերի նախարարության խոսնակը։ 2018 թվականի նոյեմբերին Մարիանա Բեցային փոխարինել է Կատերինա Զելենկոն՝ որպես Ուկրաինայի արտաքին գործերի նախարարության խոսնակ։

Նախագահ Պյոտր Պորոշենկոյի 2017 թվականի դեկտեմբերի 22-ի հրամանով Մարիանա Բեցային շնորհվել է Երկրորդ դասի արտակարգ և լիազոր դեսպանի դիվանագիտական աստիճան։

2018 թվականի սեպտեմբերի 13-ին նախագահ Պյոտր Պորոշենկոյի հրամանով Բեցան նշանակվել է Էստոնիայում Ուկրաինայի արտակարգ և լիազոր դեսպան, դեկտեմբերի 12-ին ստանձնել է պաշտոնը։ Դեկտեմբերի 14-ին նա իր հավատարմագրերն է հանձնել Էստոնիայի նախագահ Կերստի Կալյուլայդին։ Փոխարինել է Վիկտոր Կրիժանովսկուն։

Ծանոթագրություններ
------------------

1. 1 2
2. 1 2 3 4 5 6 7  «Mariana Betsa» (անգլերեն). Embassy of Ukraine in the Republic of Estonia. 2020. Արխիվացված է օրիգինալից 2020 թ․ մարտի 28-ին. Վերցված է 2020 թ․ մարտի 28-ին.
3. 1 2  «Указ Президента України №426/2017. Про присвоєння дипломатичних рангів» (ուկրաիներեն). Офіс Президента України. 2017 թ․ դեկտեմբերի 22. Վերցված է 2020 թ․ մարտի 28-ին.
4. 1 2  «Указ Президента України №282/2018. Про призначення М.Беци Надзвичайним і Повноважним Послом України в Естонській Республіці» (ուկրաիներեն). Офіс Президента України. 2018 թ․ սեպտեմբերի 13. Վերցված է 2020 թ․ մարտի 28-ին.
5. 1 2  «Мар'яна Беца» (ուկրաիներեն). 112.ua. Արխիվացված է օրիգինալից 2016 թ․ դեկտեմբերի 18-ին. Վերցված է 2020 թ․ մարտի 28-ին.
6. 1 2 3 4 5  Сольц, Виктор (2018 թ․ դեկտեմբերի 14). «Новый посол Украины в Эстонии Марьяна Беца вручила Керсти Кальюлайд верительные грамоты». Эстонская общественная телерадиовещательная корпорация. Վերցված է 2020 թ․ մարտի 28-ին.
7. ↑  «МЗС обрало нового спікера, - Клімкін». *Газета «День»* (ուկրաիներեն). ТОВ «Українська прес-група». 2018 թ․ նոյեմբերի 12. Վերցված է 2020 թ․ մարտի 28-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | VIAF: 52153530971348702870 · WorldCat VIAF: 52153530971348702870 |

 |